Guainía (elv)

Guainía er ei elv i Colombia og Venezuela. Den er en av tilløpselvene til elva Negro, som er en av Amazonas' største sideelver, og blir ofte ansett som Negros øvre løp. Elva er 617 km lang.

Elva har sitt utspring i den sørvestlige del av departementet Guainía i Colombia. Den renner først mot øst, senere nordøst, gjennom et tynt befolket område, og etter 350 km når den fram til grensa mot Venezuela. Elva snur nå gradvis mot øst, senere mot sørøst, og over resten av sitt løp er den grenseelv mellom de to landene. Den løper sammen med Casiquiare rundt 10 kilometer nordvest for byen San Carlos, og renner videre som elva Negro.  

 Referanser 

Kategori:Elver i Colombia
Kategori:Elver i Venezuela
Kategori:Amazonas' vassdragsområde